b"\n_START_ARTICLE_\nF\xc3\xa4\xc3\xa4rin kieli\n_START_SECTION_\nKielioppi\n_START_PARAGRAPH_\nF\xc3\xa4\xc3\xa4rin kielioppi on pitk\xc3\xa4lti samanlaista kuin islannissakin. Suhteessa islantiin f\xc3\xa4\xc3\xa4rill\xc3\xa4 on kuitenkin joitain t\xc3\xa4rkeit\xc3\xa4 kieliopillisia eroja.\n_START_SECTION_\nLainasanat ja leksikko\n_START_PARAGRAPH_\nF\xc3\xa4\xc3\xa4riss\xc3\xa4, kuten islannissakin, on pyritty minimoimaan lainasanojen k\xc3\xa4ytt\xc3\xb6, ja korostettu omakantaisia, viikinkikielist\xc3\xa4 kumpuavia sanoja. T\xc3\xa4st\xc3\xa4 syyst\xc3\xa4 sanaston oppiminen voi olla vaikeaa, koska kansainv\xc3\xa4liset sanat ovat saaneet f\xc3\xa4\xc3\xa4riss\xc3\xa4 omia muotojaan, joita alla muutama: _NEWLINE_Ein telda: tietokone, ein teldufl\xc3\xb8ga: CD-levy, ein lj\xc3\xb3slesari: skanneri _NEWLINE_Toisaalta f\xc3\xa4\xc3\xa4riss\xc3\xa4 on sanoja, jotka ovat tanskalaista alkuper\xc3\xa4\xc3\xa4 ja niit\xc3\xa4 k\xc3\xa4ytet\xc3\xa4\xc3\xa4n arkikieless\xc3\xa4 paljon enemm\xc3\xa4n kuin omakantaisia sanoja. Esim. 'polkupy\xc3\xb6r\xc3\xa4' on tanskaksi en cykel ja f\xc3\xa4\xc3\xa4riksi (alkuper\xc3\xa4isesti) ein hj\xc3\xb3lhestur, mutta yleisemp\xc3\xa4\xc3\xa4 on k\xc3\xa4ytt\xc3\xa4\xc3\xa4 sanaa ein s\xc3\xbakkla.  _NEWLINE_F\xc3\xa4rsaarille tyypillisille luonnonilmi\xc3\xb6ille, etup\xc3\xa4\xc3\xa4ss\xc3\xa4 tuulelle, on monia nimi\xc3\xa4 riippuen mm. tuulen nopeudesta ja siit\xc3\xa4, kuinka kylm\xc3\xa4lt\xc3\xa4 se tuntuu."